news_article: Jokereille vihdoin voitto HPK:sta
  Helsinki, 8. 3. (STT)
  Helsingin Jokerit onnistui kaatamaan Hämeenlinnan Pallokerhon tämän kauden SM-liigassa vasta joukkueiden viimeisessä kohtaamisessa lauantaina. Jokerit voitti varamiehisen Kerhon tiukan play off -henkisen pelin jälkeen 2—1 (0—0, 2—0, 0—1) ja varmisti samalla itselleen runkosarjan voiton ja kotiedun loppuun asti.
  HPK lähti peliin vaikeista asemista. Torstain Lukko-pelistä puuttuneista pelaajista se sai takaisin tehomiehensä Jani Hassisen ja puolustaja Brian Rafaiskin. Uusia kuumesairauksia kuitenkin ilmeni.
  — Pöikkari (Juha Virtanen) kertoi aamulla, että hänellä on kuumetta. Lisäksi Risto Jalo oli ennen peliä kuumeinen. Hän yritti alkuverryttelyssä, mutta ei siitä mitään tullut. Myös Niko Kapanen valitteli ottelun aikana oloaan, kertoi Kerhon kauhistuttavasta sairastilanteesta joukkueen valmentaja Hannu Kapanen.
  Jalon ja Virtasen lisäksi kentältä puuttuivat olkapäävammainen Aleksander Andrievski, lihaksensa reväyttänyt Toni Mäkiaho, kuumesairas Tommi Hämäläinen ja pelikieltonsa kärsinyt Jari Kauppila.
  Jokerit pelasi ilman Pasi Sormusta ja Daniel Tjärnqvistiä. Helsinkiläisten parasta peliä esitti Jari Lindroosin ketju, jossa varsinkin toinen laituri Pasi Saarela (1+0) oli hyvässä iskussa. Otakar Janeckyn oli huono.
  HPK:n paras osa oli Jani Hassinen—Niko Kapanen (0+1) — Vesa Karjalainen, mutta maalinteko oli sille vaikeata. Neljännen pelin neljässä päivässä pelanneet nuoret Toni Saarinen ja Jani Keinänen osoittivat pystyvänsä myös SM—liigakiekkoiluun.
  Molempien joukkueiden maalivahdit olivat erinomaisia. Ari Sulander joutui antautumaan vain Marko Palon lämärin edessä. Andrew Vernerin ohittivat Saarela ja Keijo Säilynoja.
  Jokerien valmentaja Curt Lundmark piti ottelun tasoa hyvänä.
  — Minun mielestäni peli oli kahden hyvän joukkueen välinen koitos. Tempo oli hyvä ja joukkueiden välinen ero todella pieni. Varsinkin ensimmäinen ja kolmas erä olivat tasaisia. Toisessa meillä oli hieman enemmän maalintekopaikkoja, Lundmark kertoi.
  Mies kehui myös vastustaja HPK:ta.
  — HPK pelaa loistavaa jääkiekkoa. Sen puolustajat pystyvät nopeaan pelinrakenteluun. Hyökkääjät ovat todella hyviä luistelemaan ja maalivahti on ehdottomasti liigan eliittiä, Lundmark kehui.
  Jokerien vastustaja pudotuspeleissä ei ole vielä selvillä. Se ratkeaa sunnuntaina Tappara—HIFK -ottelussa. HPK kohtaa sille tällä kaudella vaikean Kiekko—Espoon. (STT)
  ra
  
events.event_id: E1 E2 E3 E4 E5 E6 E7 E8 E9 E10 E11
events.event_type: game result penalty penalty penalty goal goal penalty penalty goal saves saves
events.text: Jokerit voitti Kerhon niukasti 2—1 (0—0, 2—0, 0—1). Jokereiden maalintekijöinä olivat Pasi Saarela ja Keijo Säilynoja. E5 Marko Palo teki HPK:n ainokaisen. Andrew Verner torjui HPK-maalilla 23 kiekkoa. Jokereiden Ari Sulander ehti kiekon tielle 17 kertaa.
events.home_team: HPK
events.guest_team: Jokerit
events.score: 1–2 0–1 0–2 1–2
events.periods: 0–0 0–2 1–0
events.player: Jani Nikko Keijo Säilynoja Jani Hassinen Keijo Säilynoja Pasi Saarela Ismo Kuoppala Jari Lindroos Marko Palo Andrew Verner Ari Sulander
events.assist: Antti Törmänen Timo Saarikoski
events.assist: Jari Lindroos Mika Strömberg
events.assist: Niko Kapanen Jani Nikko
events.team: home guest home guest guest guest guest home home guest
events.team_name: HPK Jokerit HPK Jokerit Jokerit Jokerit Jokerit HPK HPK Jokerit
events.time: 11.4 21.18 27.15 32.06 34.07 36.22 38.21 54.01
events.penalty_minutes: 2 2 2 2 2
events.saves: 23 17